## Projekts

## LATVIJAS REPUBLIKAS MINISTRU KABINETS

2017. gada \_\_\_\_\_.\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_\_.\_\_\_\_.§)

**Grozījumi Ministru kabineta 2013. gada 9. jūlija noteikumos Nr. 366 „Noteikumi par aviācijas darbību dalību Eiropas Savienības emisijas kvotu tirdzniecības sistēmā”**

*Izdoti saskaņā ar likuma „Par piesārņojumu” 11. panta otrās daļas 17. punktu,*

*32.2 panta astoto daļu, 45. panta pirmo un 71 daļu un*

*likuma „Par atbilstības novērtēšanu” 7. panta pirmo daļu*

Izdarīt Ministru kabineta 2013. gada 9. jūlija noteikumos Nr. 366 „Noteikumi par aviācijas darbību dalību Eiropas Savienības emisijas kvotu tirdzniecības sistēmā” (Latvijas Vēstnesis, 2013, 134.nr, 2017, 84.nr) šādus grozījumus:

1. Papildināt noteikumu 3.6. apakšpunktu pēc vārdiem “un ir pieejama” ar vārdiem “Vides aizsardzības un reģionālās attīstības ministrijas vai”.
2. Papildināt noteikumus ar 3.1 punktu šādā redakcijā:

„3.1 Gaisa kuģa operators šo noteikumu 3.2. apakšpunktā minēto tonnkilometru monitoringa plānu un tonnkilometru ziņojumu, šo noteikumu 3.4. apakšpunktā minēto emisiju monitoringa plānu un emisiju ziņojumu, kā arī šo noteikumu 3.6. apakšpunktā minēto informāciju iesniedz Civilās aviācijas aģentūrā saskaņā ar šo noteikumu V1 nodaļā noteikto procedūru, izmantojot Eiropas Komisijas izveidoto un uzturēto vienoto Eiropas Savienības Emisijas kvotu tirdzniecības sistēmas informācijas apmaiņas sistēmu „DECLARE” (turpmāk – ES ETS informācijas apmaiņas sistēma „DECLARE”), kas nepārtraukti ir pieejama sabiedrībai tiešsaistes režīmā.

1. Papildināt noteikumus ar V1 nodaļu šādā redakcijā:

„**V1 ES ETS informācijas apmaiņas sistēmas „DECLARE” izmantošana**

„30.2 ES ETS informācijas apmaiņas sistēmu „DECLARE” lietotāji autentifikācijai reģistrējas Eiropas Komisijas Autentifikācijas Servisā (EU Login) <https://webgate.ec.europa.eu/cas/eim/external/register.cgi>.

30.3 Pirmo reizi reģistrējoties ES ETS informācijas apmaiņas sistēmā „DECLARE” <https://webgate.ec.europa.eu/declare/> un turpmāk lietojot elektroniskās deklarēšanas sistēmu, autorizētās personas autentificējas, izmantojot Eiropas Komisijas Autentifikācijas Servisā (ECAS) reģistrēto lietotājvārdu un paroli.

30.4 Vides aizsardzības un reģionālās attīstības ministrija ES ETS informācijas apmaiņas sistēmā „DECLARE” kā kompetentās iestādes reģistrē sākotnējās organizācijas – Civilās aviācijas aģentūra, Latvijas Nacionālais akreditācijas birojs, valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”.

30.5 Gaisa kuģa operators un verificētājs, lai izmantotu šo noteikumu ES ETS informācijas apmaiņas sistēmu „DECLARE”, pirms reģistrēšanās šajā sistēmā iesniedz Civilās aviācijas aģentūrā iesniegumu par šīs sistēmas izmantošanu, izmantojot iesnieguma veidlapu, kas ir pieejama Civilās aviācijas aģentūras tīmekļvietnē.

30.6 Šo noteikumu 89.4 punktā minētajā iesniegumā norāda ne mazāk kā divas gaisa kuģa operatora vai verificētāja autorizētas personas, kas informācijas apmaiņai gaisa kuģa operatora vai verificētāja vārdā izmantos šo sistēmu un kas ir paraksttiesīgas gaisa kuģa operatora vai verificētājā vārdā iesniegt dokumentus.

30.7 Civilās aviācijas aģentūra pēc šo noteikumu 89.4 punktā minētā iesnieguma pārbaudes ES ETS informācijas apmaiņas sistēmā „DECLARE” izveido konkrētā gaisa kuģa operatora un verificētāja kontu un norādītās autorizētās personas pievieno šim kontam.

30.8 Gaisa kuģa operatora un verificētāja šo noteikumu 3.2. apakšpunktā minētais tonnkilometru monitoringa plāns un tonnkilometru ziņojums, šo noteikumu 3.4. apakšpunktā minētais emisiju monitoringa plāns un emisiju ziņojums, kā arī šo noteikumu 3.6. apakšpunktā minētā informācija, kas ir iesniegta ES ETS informācijas apmaiņas sistēmā „DECLARE”, ir uzskatāma par pašrocīgi parakstītu.”

Ministru prezidents Māris Kučinskis

Vides aizsardzības un reģionālās attīstības ministrs Kaspars Gerhards